SARIE mooi vir jou: Verfyn jou grimering
JY LEES NOU SARIE mooi vir jou: Verfyn jou grimering
Willem Botha se 10 grimeerwenke
Sarie / Skoonheid / Grimering
Wil jy graag leer om jou grimering meer professioneel aan te wend? Raak jy ook gefrustreerd as die grimeerwenke in video's en artikels net nie vir jou werk nie?
Ons almal ken die basiese reëls van grimering. Tog is dit nie altyd so maklik om dit op so 'n manier aan te wend dat jou voorkoms afgerond, professioneel én natuurlik lyk nie. Daarom skop ons vanjaar SARIE Mooi Vir Jou af ...
Sluit op Saterdag 12 Junie by SARIE aan vir 'n grimeerwerkswinkel, aangebied in samewerking met Catrice Cosmetics.
Die bekroonde grimeerkunstenaar, "Skoonlief Beauty" en SARIE se skoonheidsredakteur, Monica van der Walt, kom wys jou hoe jy produkte wat jy reeds het beter kan benut – én hoe om 'n paar splinternuwes baas te raak. Ja, jy lees reg, elke deelnemer word met 'n wegspring-grimeersakkie bederf!
A post shared by SkoonliefBeauty (@skoonliefbeauty)
Maar opskud, daar is beperkte plekke oor. Buiten die werkswinkel, kry jy teen R1 750 ook grimering, heerlike versnaperings en 'n vonkelwyn-middagete. Die geleentheid vind by die Loch Lynne-wynlandgoed in Durbanville, Kaapstad, plaas.